b"\n_START_ARTICLE_\nCasa Baldric\n_START_SECTION_\nDescripci\xc3\xb3\n_START_PARAGRAPH_\nLa casa Baldric del carrer Major est\xc3\xa0 en un estat de conservaci\xc3\xb3 molt deficient, el que faria prec\xc3\xads la seva restauraci\xc3\xb3. Aquesta, t\xc3\xa9 planta baixa amb una porta principal emmarcada per un arc adovellat de grans dimensions, a la qual es poden apreciar les diferents transformacions sofertes per l'immoble al llarg dels anys. El pis principal presenta finestres quadrades, els marcs de les quals estan emmarcats per motllures. Les golfes tenen restes de galeria correguda. A un angle sobresurt cap al carrer del Pou.\n_START_SECTION_\nHist\xc3\xb2ria\n_START_PARAGRAPH_\nEls Baldric han estat una de les fam\xc3\xadlies m\xc3\xa9s importants de El Morell, aix\xc3\xb2 es veu a la quantitat de vegades que apareixen als documents i gr\xc3\xa0cies, per descomptat, a les seves cases. L'edifici fou legat, pel seu pare, a Pere Baldric. Aquest pos\xc3\xa0 una saboneria, situada al carrer Major i la bassa (1514). El seu germ\xc3\xa0 Antoni heret\xc3\xa0 la casa del carrer Mestres, que actualment es pot apreciar que est\xc3\xa0 molt transformada i el seu fill Francesc heret\xc3\xa0 la casa i heretada de Vilallonga"